



Sutarties priedas Nr. 3                                                      
                                                                                      
                                                                
PASIŽADĖJIMAS
SAUGOTI ASMENS DUOMENŲ PASLAPTĮ

Aš suprantu, kad:
• savo darbe tvarkysiu asmens duomenis, kurie negali būti atskleisti ar perduoti  neįgaliotiems asmenims ar institucijoms;
• draudžiama perduoti neįgaliotiems asmenims slaptažodžius, informaciją ir kitus duomenis, 
leidžiančius programinėmis ir techninėmis priemonėmis sužinoti asmens duomenis ar kitaip sudaryti sąlygas susipažinti su asmens duomenimis;
• netinkamas asmens duomenų tvarkymas gali užtraukti atsakomybę pagal Lietuvos  Respublikos įstatymus.
Aš įsipareigoju:
• saugoti asmens duomenų paslaptį visą Paslaugų pirkimo- pardavimo sutarties galiojimo laikotarpį ir pasibaigus sutartiniams santykiams su Nacionaline švietimo agentūra (toliau – NŠA), jeigu šie asmens duomenys neskirti skelbti viešai;
• neatskleisti, neperduoti ir nesudaryti sąlygų jokiomis priemonėmis susipažinti su tvarkoma informacija nė vienam asmeniui, kuris nėra įgaliotas naudotis šia informacija, tiek NŠA viduje, tiek už jo ribų; 
• asmens duomenis naudoti tik tiek, kiek reikia, ir tik tokia apimtimi, kokia reikia vykdant pavestas funkcijas ir užduotis;
• asmens duomenų nenaudoti savo ar savo šeimos narių, giminaičių, draugų  asmeniniais tikslais ir interesais;
• asmens duomenų nekopijuoti, nefotografuoti arba kitu būdu nedauginti, jeigu tai  nėra būtina vykdant pavestas funkcijas ir užduotis;
• siekiant užkirsti kelią atsitiktiniam ar neteisėtam asmens duomenų sunaikinimui,  pakeitimui, atskleidimui, taip pat bet kokiam kitam neteisėtam asmens duomenų tvarkymui,  saugoti dokumentus bei duomenų rinkmenas tinkamai ir saugiai;
• pranešti savo vadovui, už duomenų saugą atsakingiems asmenims ir NŠA duomenų  apsaugos pareigūnui apie visas įtartinas situacijas, kurios gali kelti grėsmę asmens duomenų  saugumui.
Aš žinau, kad:
• už šio įsipareigojimo nesilaikymą ir teisės aktų, reglamentuojančių asmens duomenų  apsaugą, pažeidimą turėsiu atsakyti pagal galiojančius Lietuvos Respublikos įstatymus;
• duomenų subjektas turi teisę reikalauti atlyginti turtinę ar neturtinę žalą, patirtą dėl  neteisėto asmens duomenų tvarkymo arba kitų duomenų valdytojo, tvarkytojo, taip pat kitų  asmenų veikimo ar neveikimo;
• asmens duomenis tvarkantis  darbuotojas, dėl kurio kaltės atsirado žala atlygina patirtus nuostolius įstatymu nustatyta tvarka;
• Aš esu susipažinęs (-usi) su 2016 m. balandžio 27 d. Europos Parlamento ir Tarybos  reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, Nacionalinės švietimo agentūros asmens duomenų tvarkymo taisyklėmis ir kitais teisės aktais, reglamentuojančiais asmens duomenų apsaugą bei atsakomybe už jų pažeidimus.

